《梅花七律》
宋代·张道洽

蓓蕾梢头破晚寒，风流无限涧之南。
俯看春艳相千万，微挂月之初二三。
岩桂清应居此下，山桃素不与吾谙。
一枝昨夜垂垂白，知在前村水竹庵。

作者简介：张道洽（1202～1268）字泽民，号实斋，衢州开化（今属浙江）人。理宗端平二年（1235）进士。曾从真德秀学。历广州司理参军，景定间为池州佥判，改襄阳府推官。五年卒，年六十四。生平作咏梅诗三百余首。